Държавен вестник, бр. 13, 2003 г., стр. 20

С Т Р .  20
Д Ъ Р Ж А В Е Н   В Е С Т Н И К
Б Р О Й  13
малена с неговите пасиви и всички законни взе-
мания на инвеститори, притежаващи приори-
тет пред притежателите на обикновени акции.
(2) Ликвидационната стойност на една ак-
ция се изчислява, като ликвидационната стой-
ност на дружеството се раздели на броя акции
в обращение.
Раздел IV
Метод на съотношението цена/печалба
на дружества—аналози
Чл. 20. (1) Методът на съотношението цена/
печалба на дружества—аналози, се включва в
групата методи за прилагане на оценъчен под-
ход на базата на пазарните цени на дружества—
аналози.
(2) Подходът на базата на пазарните цени на
дружества—аналози, е принципен начин за оп-
ределяне стойността на едно предприятие и/или
на дялово участие в него с използване на един
или повече методи, които сравняват предмета
на оценката с инвестиции в аналогичен обект с
пазарна цена.
(3) Изборът на друг метод, различен от ме-
тода на съотношението цена/печалба на дру-
жества—аналози, следва да бъде обоснован с
характеристиките на оценяваното дружество.
(4) Избраният метод по ал. 3 трябва да бъде
описан и обосновано приложен.
Чл. 21. (1) Методът на съотношението цена/
печалба на дружества—аналози, се състои в из-
числяване стойността на акциите на оценява-
ното дружество чрез умножаване на неговата
печалба с пазарен множител. Пазарният мно-
жител изразява съотношението между цената
на дружество—аналог (дружества—аналози), и
неговата (тяхната) печалба.
(2) Печалбата на дружествата—аналози, и
на оценяваното дружество се определя на ба-
зата на последния одитиран годишен финан-
сов отчет.
(3) Дружество—аналог, е такова дружество,
което осигурява достатъчно добра база за срав-
нение спрямо инвестиционните характеристи-
ки на оценяваното дружество. Изборът на дру-
жества—аналози, трябва да бъде обоснован чрез
сравнителен анализ и оценка на техните инвес-
тиционни характеристики и степента на сход-
ство с инвестиционните характеристики на оце-
няваното дружество.
(4) Множителят по ал. 1 се изчислява на
основата на пазарни цени на дружествата—ана-
лози, от сключени сделки на регулиран пазар
при условията на чл. 5, ал. 1 и 2.
(5) Заявителят може да направи мотивира-
ни корекции на стойността на акциите за от-
читане влиянието на размера на оценявания
дял върху стойността (мажоритарен или ми-
норитарен) и за отчитане на ликвидността на
акциите.
Г л а в а  т р е т а
СЪДЪРЖАНИЕ НА ОБОСНОВКАТА НА
ЦЕНАТА НА АКЦИИТЕ НА ПУБЛИЧНО
ДРУЖЕСТВО
Чл. 22. Обосновката на предлаганата цена
(предлаганата разменна стойност), съответно
справедливата цена на акциите на публично
дружество, трябва да съдържа:
1. резюме на данните от оценката;
2. разяснение на извършената оценка;
3. систематизирана финансова информация.
Чл. 23. Резюмето на данните от оценката по
чл. 22, т. 1 включва следната информация:
1. в случаите на търгово предлагане—цена-
та или разменната стойност, предложена от тър-
говия предложител;
2. изчислената справедлива цена на акциите;
3. стойността на акциите, изчислена съглас-
но всеки от използваните оценъчни методи и
теглото на всеки метод при определяне на спра-
ведливата цена;
4. в случаите на преобразуване—прогнозна
оценка на акциите на новообразуваното дружес-
тво или дружества, съответно на приемащото
дружество при вливане;
5. най-високата, най-ниската и среднопретег-
лената цена на акциите на регулиран пазар за
последните 3 месеца, както и броя изтъргувани
акции на регулиран пазар за същия период, и
най-високата цена за една акция, заплатена от
търговия предложител през последните 6 месе-
ца преди регистрацията на предложението;
6. информация, че комисията не е одобрила,
нито е отказала одобрение на справедливата
цена на акциите и не носи отговорност за вер-
ността и пълнотата на съдържащите се в обос-
новката данни;
7. дата на обосновката и срок на валидност;
8. друга информация за цените на акциите,
която заявителят смята за съществена.
Чл. 24. Разделът по чл. 22, т. 2 съдържа
разяснение на извършената оценка на акци-
ите, включително обоснованата преценка по
чл. 9, ал. 1.
Чл. 25. (1) Систематизираната финансова
информация по чл. 22, т. 3 включва данни за
последните 3 финансови години, както и актуал-
на финансова информация на базата на межди-
нен финансов отчет, изготвен съгласно прило-
жимите счетоводни стандарти към последния
ден на месеца, предхождащ изготвянето на обос-
новката на предлаганата цена, както следва:
1. данни от отчета за приходите и разходите:
а) нетни приходи от продажби;
б) себестойност на продажбите;
в) брутна печалба/загуба;
г) административни разходи и разходи за
продажби;
д) печалба/загуба от дейността;
е) финансови приходи и разходи;